text: Seks nýggjar bøkur frá Bókadeildini
text: #000001
text: Bókadeildin gevur seks bøkur út í ársins fimta bókaumfari! Bøkurnar eru sum altíð til allar aldursbólkar og sera ymiskar
text: #000002
text: Hesa ferð er eisini ein upprunaføroysk bók í hópinum: Flytifuglar, sum Elin á Rógvi hevur skrivað. Les meira um allar bøkurnar niðanfyri.
text: #000003
text: Stuttlig honddukkubók til minstu børnini. Nú er songartíð hjá Fívli, men hann má fyrst finna rætta staðið at leggja seg ... Ger ævintýrið livandi – brúka honddukkuna, so verður tú Fívil!
text: #000004
text: David McKee hevur skrivað og myndprýtt. Bókin er ein pappbók, 10 bls. og til børn, sum eru uml. 0-2 ár.
text: #000005
text: Augusturin – heimsins størsta ránsdjór
text: #000006
text: Anda djúpt inn og kava niður í loyniliga heimin hjá augustinum!
text: #000007
text: Augusturin er størsta partin av lívinum langt, langt niðri í tí myrka havinum. Tí vita vit ikki so nógv um tann loyndarfulla hvalin, men tað, sum vit veruliga vita, er ørandi! Visti tú til dømis, at augusturin er tað størsta ránsdjórið, sum nakrantíð hevur verið til? Hann hevur heimsins størstu tenn og heimsins størsta heila. Hjartað vigar fleiri hundrað kilo. Augusturin er førur fyri at halda ondini og vera undir í meira enn ein tíma, so hann kann kava so djúpt sum møguligt fyri at fanga tað besta, honum dámar, høgguslokk.
text: #000008
text: Lennart Eng hevur skrivað og teknað, og Guðrun Gaard og Jens Petur Gaard týddu úr svenskum. Bókin er innbundin, 42 bls. og til børn, sum eru umleið 6-9 ár.
text: #000009
text: Tvær nýggjar myndabøkur í væl umtóktu røðini um Dinasauravinir.
text: #000010
text: Trygvi vakir altíð Rasmus. Men ein morgunin kemur Trygvi ikki. Hvat er hent? Rasmus noyðist at fara einsamallur inn í tann óhugnaliga mýriskógin at leita eftir sínum besta vini. Og tað verður ikki júst frægari av tí, sum Babba Rex fortelur honum: at onkur hevur sæð ein løgnan og óhugnaligan flogdinosaur í skóginum.
text: #000011
text: Tað er ísur á vatninum, og Mamma Rex skipar fyri ísfiskikapping. Vinningurin er ein heil dós av makreli í tomatsós. Men hvør veit, hvørjir óhugnaligir skapningar lúra undir ísinum? Rasmus og Trygvi hava nógv yvirraskilsir fyri framman.
text: #000012
text: Bøkurnar eru innbundnar, 44 bls. og til børn, sum eru uml. 2-5 ár.
text: #000014
text: Ein spennandi føroysk krimi og ein søga um at vera tilflytari, sum ikki pyntar upp á veruleikan.
text: #000015
text: Hóast 11 ára gamla Mai hevur búð í Vestmanna í fleiri ár, er tað ringt at føla seg heima, tá eingin letur hana gloyma, at hon er øðrvísi. Tá ein drongur hvørvur sporleyst úr einum barnavogni, royna Mai og vinkonan Emma at finna hann. Dagarnir ganga, og leitanin tykist vónleys. Men knappliga stendur Mai við einum smábarni í ørmunum og má flýggja fyri lívinum, um hon skal bjarga sær sjálvari og barninum.
text: #000016
text: Elin á Rógvi hevur skrivað, og Høgni Egholm hevur gjørt permumynd og vignettir. Bókin er innbundin, 132 bls. og til børn, sum eru umleið 10-12 ár.
text: #000017
text: Ber tað yvirhøvur til at vera daman hjá einari superstjørnu?
text: #000019
text: Stjørnusjeikur er onnur bókin í stjørnusjeikarøðini.
text: #000020
text: Kirsti Kristoffersen hevur skrivað, og Vagnur Streymoy týddi úr norskum. Bókin er heft, 230 bls. og til ung.
text: #000021
text: Nýggjar sendingar í vetrarskránni hjá Kringvarpinum
text: #000022
text: Munnligur spurningur til Ruth Vang, landsstýriskvinnu, ið verður settur mikudagin
text: #000023
text: Føroyskar bøkur til útisetabørn kring heimin
text: #000024